

**Қазақстан Республикасы Үкіметінің 2009 жылғы 22 желтоқсандағы № 2162 қаулысына өзгеріс енгізу туралы**

Қазақстан Республикасы Үкіметінің 2010 жылғы 9 қыркүйектегі № 918 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. «2010 - 2012 жылдарға арналған республикалық бюджет туралы Қазақстан Республикасының Заңын іске асыру туралы» Қазақстан Республикасы Үкіметінің 2009 жылғы 22 желтоқсандағы № 2162 қаулысына мынадай өзгеріс енгізілсін:

      көрсетілген қаулыға 51-қосымшада:

      реттік нөмірі 27-жолда:

      «Мемлекеттік тапсырманы орындау нысанында жүзеге асырылатын мемлекеттік қызметтің немесе инвестициялық жобаның атауы» деген бағанда тақырыбы мынадай редакцияда жазылсын:

      «Дағдарыстан кейінгі даму жағдайларында экономикалық-экологиялық өлшемдер саласындағы ЕҚЫҰ-ға қатысушы елдердің ынтымақтастығы, оның ішінде Еуропа мен Азияның интеграциясы мәселелері бойынша ұсыныстар әзірлеу».

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                  К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК